Nr. C 105/50 De Europæiske Fællesskabers Tidende 26. 4. 79 
Udtalelse om Grækenlands anmodning om medlemsskab af Fællesskabet 
Udvalgets udtalelse har ingen tekst som grundlag. 
A. UDTALELSENS JURIDISKE GRUNDLAG 
Udvalget besluttede på sin 163. plenarforsamling den 29. og 30. november 1978 fra sit præsi­
dium at afgive en udtalelse om det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 163. plenarforsamling afholdt i Bruxelles 
den 29. og 30. november 1978 sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR -
under henvisning til Grækenlands anmodning om med­
lemsskab af Fællesskabet, 
under henvisning til artikel 18 og 20, stk. 4 i Udvalgets 
forretningsorden, 
under henvisning til beslutning truffet af Det økonomi­
ske og sociale Udvalg på plenarforsamlingen den 29. og 
30. november 1978 at udarbejde en udtalelse herom, 
under henvisning til hovedordføreren, V. de Ridders 
mundtlige beretning, 
under henvisning til forhandlingerne på plenarforsam­
lingen den 29. og 30. november 1978, mødet den 29. no­
vember 1978, og 
ud fra følgende betragtninger: 
Stemningen i politiske kredse er i det store og hele positiv 
over for Grækenlands indtræden i Fællesskabet, ikke 
blot i Fællesskabet, men ligeledes i Grækenland, hvor 
både regeringen og samtlige erhvervsorganisationer reso­
lut er gået ind for tiltrædelsen; 
Udvalget vil senere fremsætte en udtalelse om samtlige 
problemer i forbindelse med Fællesskabets eventuelle 
udvidelse med Grækenland, Portugal og Spanien; 
hvert af disse ansøgerlandes tilfælde fortjener en særskilt 
gennemgang; dog må gennemgangen af Grækenlands 
ansøgning om tiltrædelse gives prioritet, ikke blot fordi 
denne ansøgning blev indgivet meget tidligere end de 
øvrige ansøgerlandes, men ligeledes fordi Grækenland 
siden 1962 har været knyttet til Fællesskabet ved en 
associeringsaftale -VEDTAGET FØLGENDE UDTALELSE 
med 48 stemmer for, 2 imod, mens 9 undlod at stemme: 
1. Det økonomiske og sociale Udvalg er af den opfat­
telse, at Grækenlands tiltrædelse rent politisk vil være af 
betydning for både det nuværende Fællesskab og 
Grækenland. Det mener, at Grækenland gennem sin til­
trædelse vil bidrage til konsolideringen af sit politiske, 
økonomiske og sociale demokrati. 
1.1. Udvalget har tidligere udarbejdet en studie over 
forbindelserne mellem Fællesskabet og Grækenland og 
afgivet en udtalelse om problemer i forbindelse med 
landbruget i Middelhavsområdet. Associeringsaftalen 
mellem Fællesskabet og Grækenland fra 1962, bl.a. med 
det mål gradvist at skabe en toldunion mellem de to par­
ter, er også med til at gøre det lettere for Udvalget at vur­
dere resultaterne og problemerne ved en integrering af de 
to økonomier. 
2. Det er Udvalgets opfattelse, at græsk medlemsskab 
af EF risikerer at rejse alvorlige problemer for nogle 
landbrugsprodukter, der er typiske for Middelhavsom­
rådet. Disse problemer skal ses på baggrund af den van­
skelige situation, som allerede præger de berørte sektorer 
og regioner i Fællesskabet. Udsigterne til en yderligere 
udvidelse af Fællesskabet er med til at øge betænkelighe­
derne på dette område. Ved behandlingen af disse pro­
blemer må man ligeledes tage hensyn til konsekvenserne 
af de aftaler, der er indgået med andre Middelhavslande. 
2.1. Udvalget mener, at det er nødvendigt at fastsætte 
tilstrækkeligt smidige og effektive overgangsbestemmel­
ser for at sikre en gnidningsfri tilpasning af Grækenlands 
og Fællesskabets landbrug. 
3. Med henblik på skabelsen af en toldunion for in­
dustriprodukter mellem EØF og Grækenland konstaterer 
Udvalget, at associeringsaftalen fra 1962 har haft posi­
tive resultater, men også har skabt visse problemer, som 
26. 4. 79 De Europæiske Fællesskabers Tidende Nr. C 105/51 
forhåbentlig også bliver løst på tilfredsstillende måde i 
løbet af den nødvendige overgangsperiode for denne sek­
tor. 
3.1. For en række følsomme industrisektorer mener 
Udvalget, at der bør udarbejdes en forholdsvis lang tids­
plan, der muliggør de nødvendige tilpasninger. 
3.2. Udvalget mener under alle omstændigheder, at 
man i tiltrædelsestraktaten, ligesom det var tilfældet med 
Danmark, Storbritannien og Irland, bør indføje en be­
skyttelsesklausul, der virker i begge retninger med hen­
blik på de tilfælde, hvor en uventet udvikling eller unor­
mal konkurrence udgør en alvorlig trussel imod balancen 
i visse sektorer eller på arbejdsmarkedet. 
4. Til overgangsbestemmelserne for landbrugs- og 
industriproduktionen skal der knyttes specifikke be­
stemmelser, som forhindrer, at konkurrencen mellem de 
Ni og Grækenland fordrejes af kunstige fordele, som 
f. eks. støtte til transport af friske og forædlede land­
brugsprodukter og eksportstøtte til industriprodukter. 
5. Arbejdskraftens frie bevægelighed er fortsat et fun­
damentalt element i traktaten om oprettelse af EØF. Den 
struktur- og konjunkturbestemte beskæftigelsessitu­
ation i Fællesskabet vil dog kræve en forholdsvis lang 
overgangsperiode. Det skal i denne forbindelse nævnes, 
at det tog 10 år at gennemføre arbejdskraftens frie 
bevægelighed inden for de Seks. 
5.1. Under alle omstændigheder må man straks fra til­
trædelsens ikrafttræden sikre fuld ligebehandling af 
Udfærdiget i Bruxelles, den 29. november 1978 græske statsborgere, der er.beskæftiget i EF, og medlems­
staternes arbejdstagere. 
5.2. På det sociale område (arbejdsbetingelser og af­
lønning, artikel 117 i EØF-traktaten) ønsker Udvalget en 
hurtig fremadrettet harmonisering mellem Fællesskabet 
og Grækenland. 
5.3. Udvalget mener, at Grækenland allerede ved til­
trædelses-traktatens ikrafttræden bør tildeles en rimelig 
støtte fra Den europæiske Socialfond. Denne bør især 
finansiere sociale følgeforanstaltninger inden for faglig 
uddannelse og omskoling med det sigte at lette om­
lægningen af græsk industri. 
6. Udvalget mener iøvrigt, at det ikke kun er visse sek­
torer eller regioner i vanskeligheder men Fællesskabet 
som helhed, der skal bære konsekvenserne af tiltrædel­
sen. Det foreslår allerede nu, at man undersøger, hvor­
dan følgevirkningerne af fællesskabsbeslutningen især 
vedrørende udvidelsen kan fordeles ligeligt. 
7. Udvalget forbeholder sig dog at ville udarbejde ud­
førlige udtalelser om de generelle problemer ved en udvi­
delse af Fællesskabet og løsningen af disse, samt om de 
sociale, økonomiske og tekniske problemer, der er for­
bundet med optagelsen af nye medlemmer i EF. 
8. Som konklusion støtter og tilslutter Det økonomi­
ske og sociale Udvalg sig græsk medlemskab af EF. Det 
håber, at Grækenland, den vestlige verdens demokratis 
og kulturs vugge, vil bidrage til, at et udvidet Fællesskab 
når sine politiske, økonomiske og sociale endemål. 
Formand for 
Det økonomiske og sociale Udvalg 
Fabrizia BADUEL GLORIOSO